**Ανακοίνωση Αποτελεσμάτων Στέγασης για το Ακαδημαϊκό Έτος 2024-2025- Αλεξανδρούπολη**

Σύμφωνα με τον Κανονισμό Φοιτητικών Εστιών ( Παράρτημα 21 «Κανονισμοί Φοιτητικών Εστιών» - ΦΕΚ 4751/τ. Β΄/20-08-2024 «Εσωτερικός Κανονισμός του Δημοκρίτειου Πανεπιστημίου Θράκης»), και μετά από εξέταση των αιτήσεων στέγασης για το ακαδημαϊκό έτος 2024-2025, ανακοινώνονται τα αποτελέσματα στέγασης για την πόλη της Αλεξανδρούπολης στον επισυναπτόμενοπίνακα:

**Διαδικασία Παράδοσης Δωματίων για Δικαιούχους**

**( ισχύει για όσους έχουν κριθεί δικαιούχοι για πρώτη φορά)**

Όσοι φοιτητές/τριες είναι δικαιούχοι στέγασης για πρώτη φορά μπορούν να παραλάβουν το δωμάτιό τους από τις **22 έως και 31 Ιανουαρίου 2025**, τις εργάσιμες ημέρες και ώρες 10:00-13:00.

Το γραφείο παράδοσης δωματίων-**Τμήμα Ακαδημαϊκών Θεμάτων Αλεξανδρούπολης**-βρίσκεται πλέον στο κεντρικό κτίριο του Δ.Π.Θ. στη Ν. Χιλή, απέναντι από τη Γραμματεία του Τμήματος Επιστημών Εκπαίδευσης στην Προσχολική Ηλικία (ΤΕΕΠΗ).

**Για την παραλαβή του δωματίου, ο κάθε νέος ενδιαφερόμενος φοιτητής ακολουθεί την παρακάτω διαδικασία :**

1. Θα **καταθέσει 200 ευρώ στο Ταμείο Παρακαταθηκών και Δανείων**, (που βρίσκονται σε όλες τις Δ.Ο.Υ. της χώρας. (Τα γραφεία του Ταμείου Παρακαταθηκών δέχονται την πληρωμή με κάρτα διότι διαθέτουν pos ), και θα παραλάβει την εγγυητική επιστολή.
2. Συμπλήρωση σχετικού εντύπου για παροχή εγγυητικής με αιτιολογία «*Εγγύηση για την καλή εκτέλεση των όρων του συμφωνητικού που θα υπογραφεί με το Δημοκρίτειο Πανεπιστήμιο Θράκης και την τήρηση των όρων διαμονής σε μισθωμένα δωμάτια στο Διδυμότειχο*».
3. Την εγγυητική επιστολή **θα την καταθέσει στο Τμήμα Ακαδημαϊκών Θεμάτων Αλεξανδρούπολης**, για την παραλαβή του δωματίου του.
4. Τέλος και σύμφωνα με τον εσωτερικό κανονισμό λειτουργίας φοιτητικών εστιών του Δ.Π.Θ. ο φοιτητής αφού καταθέσει την εγγυητική επιστολή των διακοσίων (200) ευρώ, **υπογράφει το Συμφωνητικό Διαμονής** (Παράρτημα 3 του Π.21 «Κανονισμοί Φοιτητικών Εστιών» - ΦΕΚ 4751/τ. Β΄/20-08-2024), στο οποίο αναφέρεται ρητά ότι πρέπει να τηρεί τον Κανονισμό Φοιτητικών Εστιών του Δ.Π.Θ. και Υπεύθυνη Δήλωση –Πρωτόκολλο παραλαβής του Δωματίου (αριθ. Δωματίου) στο αντίστοιχο ξενοδοχείο με τον εξοπλισμό του.

**Ειδικές Επισημάνσεις:**

1. **Δήλωση μη παραλαβής δωματίου:**
   * Φοιτητές/τριες που **δεν** επιθυμούν να παραλάβουν δωμάτιο, αν και είναι δικαιούχοι, οφείλουν να ενημερώσουν μέσω email στο **tath@alex.duth.gr** από τον **ιδρυματικό τους λογαριασμό.**
2. **Αποδοχή κανονισμών:**
   * Όλοι οι δικαιούχοι φοιτητές/τριες έχουν δηλώσει υπεύθυνα ότι έχουν λάβει γνώση του Κανονισμού Φοιτητικών Εστιών και τον αποδέχονται κατά την υποβολή της αίτησης.

**\*\*Υπενθύμιση για τη Διαδικασία Υποβολής Αιτήσεων**

Οι αιτήσεις στέγασης υποβάλλονται κάθε χρόνο για το επόμενο ακαδημαϊκό έτος, είτε ο ενδιαφερόμενος φοιτητής/τρια διαμένει ήδη σε ξενοδοχείο είτε όχι. Η προθεσμία για την υποβολή αιτήσεων ανακοινώνεται κατά τον μήνα Μάρτιο.

Για περισσότερες πληροφορίες, επικοινωνήστε στο **25510 30965**, κα Ελένη Ντίνα

**Από το Τμήμα Ακαδημαϊκών Θεμάτων Αλεξανδρούπολης**